El Moulin Rouge , situà inte el tanto conosesto cuartiero a luze rose de Pigalle, al XVIII arrondissement de Parize, arente de Montmartre el ze uno dei pì tanto conosesti locałi de Parize, inaugurà inte el 6 de otobre del 1891 da Charles Zidler e da Joseph Oller. El locałe el zera devegnesto particułarmente conosesto par l'èsarghe de un mułin a vento de cołor roso inte el teto de ła strutura, mułin che el ghe ghea dazesto el nome al locałe. El Moulin Rouge el ze conosesto universalmente par èsar el posto de nasimento del can-can. Orizenariamente introduzesto cofà bało de sedusion oparada da łe cortezane che cuà łd se catava par intrategnere i clienti, el can-can el zera devegnesto na vera e pròpia forma de spetàcuło, dal Moulin Rouge a tuti chełi cabaret de Eoropa. Atualmente el Moulin Rouge, che oncora el ze oparativo cofà locałe, el ze prinsipalmente na atrasion turìstega che ła ofre spetàcułi de mùzega e bało ai vizitanti de tuto el mondo.